Introduktion
Forfattere: Jeppe Bach Nikolajsen
Tidsskrift: dttk (16-11-2023)

## INTRODUKTION

Dette nummer af Dansk Tidsskrift for Teologi og Kirke rummer tre forskningsartikler, to perspektivartikler og tre anmeldelser.

Den første artikel er forfattet af adjunkt Christian Schøler Holmgaard.  I  denne  artikel  argumenterer  Holmgaard  for,  at  Matthæusevangeliet kan læses som et eskatologisk skrift, og at templet stilles i skyggen af Jesus. Templet nedvurderes ikke, men det har udspillet sin rolle, fordi noget større er kommet.

Den anden artikel er forfattet af ph.d.-stipendiat Michael Mørch Thunbo. I denne artikel præsenterer han en analyse af Ignatius af Antiokias breve og viser, at for Ignatius var den kristne menigheds enhed og harmoni væsentlige idealer. Ignatius fremholder embedsholderes  liturgiske  og  teologiske  funktion  som  værn  mod  kaos  og splittelser i menigheder.

Den tredje artikel er forfattet af professor Kurt E. Larsen, som undersøger tre norsk-danske forordninger angående præsteuddannelse fra første halvdel af 1700-tallet: Om præsternes uddannelse (1707), Københavns  Universitets  fundats  (1732)  og  konventikelplakaten (1741). Artiklen påviser inspiration fra Speners reformtanker i skriftet Pia Desideria fra 1675 og konkluderer, at der er tale om en større inspiration fra pietismen end tidligere antaget.

Den første perspektivartikel er forfattet af Mogens S. Mogensen, som drøfter  udsagnet Danmark er et kristent land .  Den  anden  perspektivartikel er forfattet af Jacob Munk Rosenlund, som drøfter homoseksualitet i lyset af den kristne etik. Afslutningsvis rummer dette nummer tre anmeldelser af nyere teologisk faglitteratur.

Rigtig god fornøjelse med læsningen!

Jeppe Bach Nikolajsen Professor, ph.d., cand.theol. Ansvarende redaktør